2002 બેચના સંદિપ કુમારને કમિશનર કોટેજ એન્ડ રુરલ ઈન્ડસ્ટ્રીઝ કમિશનર તરીકે નિમણૂંક અપાઈ છે. વડોદરા મ્યુનિસિપલ કમિશનર વિનોદ રાવની કૃષિ અને સહકાર વિભાગના સચિવ તરીકે, વિકાસ કમિશનર મનોજ અગ્રવાલની સામાજિક ન્યાય અને અધિકારીતા વિભાગમાં અગ્રસચિવ તરીકે, સેટલમેન્ટ કમિશનર એનપી ઠાકરની વિકાસ કમિશનર તરીકે, સામાજિક ન્યાય અધિકારીતા વિભાગના અગ્રસચિવ કમલ દયાનીની અન્ન અને નાગરિક પુરવઠામાં, લોચન શહેરાને હાઉસિંગ અને નિર્મળ ગુજરાતના સચિવ તરીકે તેમજ ગુ.હાઉસિંગ બોર્ડના કમિશનર તરીકેનો વધારાનો ચાર્જ આપવામાં આવ્યો છે. અમદાવાદ મ્યુનિસિપલ કમિશનર મુકેશ કુમારની શિક્ષણ વિભાગમાં સચિવ તરીકે, ઉચ્ચ શિક્ષણના અગ્રસચિવ અંજુ શર્મા હવે શિક્ષણ વિભાગનો તમામ હવાલો સંભાળશે. ગુજરાત મેરીડેમ બોર્ડના એમડી અજય ભાદુની વડોદરા મ્યુનિસિપલ કમિશનર તરીકે નિમણૂંક કરાઈ છે અને તેમની જગ્યાએ મોહંમદ શાહિદને નિમણૂંક અપાઈ છે.